Napier (rederi)

Napier er et norsk skipsrederi etablert i 1996. Napier var det første rederiet i Europa til å ta i bruk bløggebåter. Rederiet har fire skip i 2022. Bløggemaskiner om bord i båtene avliver, bløgger og kjøler ned fisken, før skipene transporterer den ferdig bløgget til fiskemottak.

Virksomhet 
Napier eier og drifter fire bløggebåter per 2022. Napier frakter bløgget fisk mellom fiskeoppdrett og slakteri. Rederiet hadde 86 ansatte i slutten av 2021. Kjetil Tufteland er i 2022 daglig leder i rederiet. Napier frakter fisken over korte, og lange avstander. I august 2017 fortalte Tufteland at en tredjedel av fisken Napier bløgger ble hentet i Agder, og fraktet ni timer nordover, til Hjelmeland.

Historie 
Rederiet ble etablert i 1994 av Arnt Eidesvik og Bernt Arne Eidesvik. I 2001 kjøpte Napier sin første spesialbygde brønnbåt. Rederiet fikk fast kontrakt for transport av levende laks for Mowi. Skipet var spesielt fordi det var den første brønnbåten til å ta i bruk skyveskott, en teknisk løsning der tankene i brønnbåten i større grad «hjelper» fisken ut ved lossing. Skyveskottet flytter seg i retningen fisken losses, og volumet i brønnen, skipets tank, reduseres i takt med mengden fisk, uten at vannstanden i tanken synker. 

I 2006 besøkte Napier fiskeoppdrettere i Canada. Der ble fisken bløgget før transport. Eidesvik og Tufteland ble interessert i metoden, og ville utvikle en norsk bløggebåt. Sammen med Mowi gikk de i gang for å bygge om brønnbåten MS «Tauranga» til bløggebåt. I 2008 var skipet i drift, som Europas eneste bløggebåt. Dette gjorde Napier til det første europeiske rederiet til å ta i bruk bløggebåter. Fra 2009 til 2018 bløgget og fraktet fartøyet over 400 000 tonn laks.

Napier har samarbeidet med de to selskapene Heimli Ship Design og Fitjar Mekaniske Verksted for å utvikle og bygge en serie bløggebåter. Heimli Ship Design og FMV utviklet sammen en rekke designtyper under navnet HeimliFMV design. Denne prosessbåt-serien heter HFMV P Napier. Det første utviklede skipsdesignet i serien heter HFMV P28-200. Rederiets fartøy nummer to, MS «Taumar», er basert på dette designet. Andre rederi har også tatt i bruk designet, som Thermo Service AS med skipet MS «Hordafjell». MS «Taupo» og MS «Taupiri» er basert på to oppfølgingsdesign.

I 2017 hadde Napier 16 ansatte. Rederiet bygget tre nye fartøyer etter det. I slutten av 2021 hadde antall ansatte i rederiet økt til 86. Amar Group AS og Steinsvik AS eier 50 % av Napier fra 2018. Napier sin produksjon av laks ligger på rundt 120 tonn laks per dag, med 200 slaktedager i året. Totalt slakter rederiet rundt  tonn laks i løpet av ett år.  

Amar Group eier 25 % av aksjene i Napier. Amar Group bestilte i januar 2019 to prosessbåter i bløggebåt-serien utviklet av Napier. Amar Group skal selge disse i internasjonale markeder.  

Rederiet er oppkalt etter byen Napier i New Zealand. Alle rederiets skip er oppkalt etter byer eller områder i New Zealand. Ideen om å oppkalle rederiet etter steder i New Zealand kom fra Tuftelands svigerfar. Skipene har navn fra New Zealand fordi «grunnleggeren av Napier, Bernt Arne Eidesvik, hadde en helt spesiell kontakt med det sagnomsuste landet». Alle skipsnavnene starter med «Tau». Dette skal gi assosiasjoner til det maritime.  

Napier er sertifisert i henhold til GlobalGAP CoC, Aquaculture Stewardship Council CoC og DeBIO standardene.

Flåte

Økonomi

Referanser

Eksterne lenker 

 
 

 
Norske rederier
Selskaper etablert i 1994
Sjøfart i Vestland
Artikler i sjøfart-prosjektet